# Saga de Kormákr

La Saga de Kormákr (en norrè Kormáks saga) és una saga islandesa escrita el segle XII. Explica la història de Kormákr Ögmundarson, un poeta del segle X, i de Steingerður Þorkelsdóttir, l'amor de la seva vida. Inclou alguns dels seus versos, que en gran manera tracten sobre els seus sentiments per ella. Està ben preservada, la qual cosa és molt significativa tenint en compte que es considera com una de les primeres a ser escrita. L'autor anònim es basa en una tradició oral i no sembla agregar molts elements de la seva pròpia collita ni integrar els fragments. En general es limita a establir sumàriament els escenaris per a les narracions del personatge.
Encara que es considera una obra de ficció, es mantenen certs dubtes - car els versos estan expressament creats per ser inclosos en la narrativa i són anteriors a la saga- que la seva atribució a Kormákr siga correcta i que el relat haja estat creat des de la mateixa essència dels versicles.
La saga està relacionada amb la Saga de Hallfreðar (en norrè: Hallfreðar saga o Hallfreðar saga vandræðaskálds). Els herois epònims de totes dues obres estan enamorats de les dones per les qui componen versos elaborats, però elles es mantenen estranyament poc inclinades a casar-se amb ells. Els erudits consideren que la saga de Hallfreðar és més moderna i que està influenciada per la saga de Kormákr.
La saga de Kormákr ha estat traduïda al català per Inés García López i publicada en edició bilingüe a Adesiara editorial.

## Poema

Els següents versos representen alguns dels que es poden trobar a la poesia amorosa de Kormákr i ens parlen de la primera vegada que es troba amb Steingerd (amb la traducció catalana d'Inés García López):
| Brunnu beggja kinna | Les galtes esplendents |
| bjǫrt ljós á mik drósar, | de la dona m'abrusaven |
| oss hlœgir þat eigi, | com els troncs de fusta de la llar de foc |
| eldhúss of við felldan; | —no em complau pas— |
| enn til ǫkkla svanna | perquè des del llindar |
| ítrvaxins gatk líta, | vaig clissar els turmells |
| þrǫ́ muna oss of ævi | de la dona de bella talla |
| eldask, hjá þreskeldi. | l'ardent desig no marxarà mai. |
| Brámáni skein brúna | La lluna de la pestanya de la Hrist, |
| brims und ljósum himni | la valquíria de l'escuma d'herbes vestida de lli, |
| Hristar hǫrvi glæstrar | rutila com un falcó sota el lluminós cel de les celles |
| haukfránn á mik lauka; | i resplendeix sobre meu. |
| en sá geisli sýslir | Però aquest raig de lluna de la parpella |
| síðan gullmens Fríðar | de la Fríðr del collaret d'or |
| hvarmatungls ok hringa | em durà malestar |
| Hlínar óþurft mína. | a mi i a la Hlín dels anells. |
| — edició de Einar Ól. Sveinsson | — traducció d'Inés García López |

## Referències

* ↑ William R. Short (2010), Icelanders in the Viking Age: The People of the Sagas, McFarland, ISBN 0786456078 p. 65.
* ↑ Saga de Kormákr (en norrè/català). Martorell: Adesiara editorial, 2023. ISBN 9788416948932 [Consulta: 20 març 2023]. Arxivat 20 de març 2023 a Wayback Machine.

## Bibliografia

* La saga de Kormak. Madrileña de Juegos Creativos y Literarios-Nora GCL, 2013. Traducción de Enrique Conde Álvarez. ISBN 978-84-940898-2-4
* Anónimo (1985) La saga de Kormak, (trad.) Agustí Dimas, Teorema Ediciones, España, ISBN 8476040911 ; ISBN 9788476040911 (en español)
* Einar Ól. Sveinsson (Ed.) (1939). Íslenzk fornrit VIII - Vatnsdœla saga. Reykjavík: Hið íslenzka fornritafélag. ISBN 9979-893-08-7
* Hollander, Lee M. (Ed.) (1949). The Sagas of Kormák and The Sworn Brothers. Princeton: Princeton University Press.
* Viðar Hreinsson (Ed.) (1997). The Complete Sagas of Icelanders - Volume I. Reykjavík: Leifur Eiríksson Publishing. ISBN 9979-9293-1-6
* Hollander, Lee M. (Ed.) (1949). The Sagas of Kormák and The Sworn Brothers. Princeton: Princeton University Press.
* Saga de Kormákr. Traducció: Inés García López. Martorell: Adesiara Editorial, març 2023, p. 264. ISBN 9788416948932. Arxivat 2023-03-20 a Wayback Machine.

## Enllaços externs

* Text complet original
* Text complet en islandès i en anglès a Icelandic Saga Database.
* W. G. Collingwood and Jón Stefánsson, The Life and Death of Cormac the Skald, Viking Club Translation Series, 1 ([Ulverston: Holmes, 1902]).
* Russell Poole, "Composition Transmission Performance: The First Ten lausavísur in Kormáks saga," Alvíssmál 7 (1997): 37–60.